OzLabs/hebrew-wiki-articles huggingface dataset:
מונוגמיה בבעלי חיים

פינגווינים לבני אוזן]]
כמה בעלי חיים מנהלים אורח חיים מונוגמי וחיים בקשר זוגי ובאותה מאורה או טריטוריה יחד באותה עונה. במקרים רבים אותו זוג נשאר יחד או חוזר בכל עונה למשך כל החיים. שלב זה דומה מאוד לבעלי חיים יחידאים שאינם חיים עם אף מין אחר.

== סוגים ==
קיימים שני סוגי מונוגמיות: מונוגמיה חברתית, בה בני הזוג עלולים "לבגוד" אחד בשני אך משתלם להם להיות יחדיו ולכן הוא מתקיים, ומונוגמיה זוויגית בה קיים קשר שהמשתתפים בו לא מעוניינים/ נמצאים בשום קשרים נוספים מהקשר הנ"ל המסוים.

==מינים מונוגמיים==
המונוגמיה נפוצה במספר מינים של בעלי חיים. כמה יצורים בעלי דם קר כמו מיני אמנוניים, כמה יונקים כמו שועל מצוי, קופי המרמוסט, בונה קנדי, גירית מצויה, דרבנים, תנים וגיבונים, אך רק 3% מהיונקים חיים בקבוצה מונוגמית.

רוב המינים המונוגמיים הם עופות שמעל 90% מהם מונגמיים וחיים בקבוצה זוגית (אם כי נמצאים עם פרטים אחרים בקבוצות גדולות יותר). בין העופות הללו נמנים היונה, הפינגווין, האלבטרוס, רוב התוכיים, השרקרק, העיטם, הקלאו והנשר.

== גלריה ==
<gallery>
Kissing Foxes.JPG|שועלים מצוים
Maw & Paw Beaver (5459881413).jpg|זוג בונים
Pigeons courting 4867.jpg|זוג יוני בית
Eolophus roseicapilla -Canberra, Australia -two-8 (2).jpg|זוג של קקדו ורדרד
</gallery>

==ראו גם==
*מונוגמיה
*מין יחידאי

==קישורים חיצוניים==

קטגוריה:מיניות בבעלי חיים
קטגוריה:נאמנות מינית
ערוץ הכוכבים

ערוץ הכוכבים הוא ערוץ טלוויזיה ישראלי מבית "טלית תקשורת" (מקבוצת NMC United) המשדר את מיטב התוכניות של כוכבי הילדים. 

סלוגן הערוץ הוא "הבית של כוכבי הילדים". 

בערוץ הזה מככבים כוכבי הילדים: אסתר, נעמה סופר על, משפחת ספיר, נתי הגעתי הופעתי, מיטל ונעלי הפלא, ללוש, היללי, ליבלובית, ורדינון, יניב המגניב, דרורמי, גילי בא לבקר, קצפת ותות, כיף לי עם יעלי, רונן ספר לי סיפור, לירון איש האווירון, גיגיגיגונת, טל מוסרי, רוני נדלר, ענבלי בא לי, ציפי שביט, רינת, סבא טוביה, פיקו, אספון, יובל המבולבל, מיכל הקטנה, הדוד חיים, מיקי, רוי בוי, קופיקו, מני ממטרה, קוגומלו ועוד כוכבי ילדים שנמצאים בערוץ. 

הערוץ משדר מדי יום מהשעה 06:00 עד 00:00.

הערוץ משודר ב-HOT, yes, סלקום tv, פרטנר tv, {{כ}}+STING, NEXT TV, ו-FreeTV.

הערוץ התחיל לשדר ב-2 באפריל 2017 ב-yes, ב-2 באוגוסט 2017 עלה בפרטנר tv, ב-30 באוקטובר 2017 עלה ב-+STING, ב-1 ביולי 2020 עלה ב-HOT ובסלקום tv. הערוץ זמין מ-אפריל 2023 בשירות הסטרימינג FreeTV

בכל לילה (מ-00:00 עד 06:00) מקרינים שירים מתוך קלטות ילדים.

ולהלן הקלאסיקות מבית "קלסיקלטת" שמקרינים מתוכן שירים:

* "100 שירים ראשונים"

* "כמו גדולים"

* "שירים גדולים לקטנים"

* "בילבי - המחזמר" (2005)

* "בובה מתי"
* אצלנו בפסנתר .

<br />החומרים מבית "הד ארצי" שמהם מקרינים שירים בערוץ הם:

* "חיבוקי"

* "דוקטור דובידו"

* "אמא משחקושקוש"

* "חברים בכל מיני צבעים" 

ועוד. 

החומרים מבית MCI שמהם מקרינים שירים הם: 

* "שירים קטנים"

* "דיג דיג דוג"

* "הולכים לגן"

* "אצבעות"

* "פים פם פה"

* חיתולי 

ועוד. 

החומרים מבית NMC שמהם מקרינים שירים הם: 

* "שירי הילדים הגדולים בכל הזמנים"

* "הכבש השישה עשר"

* "עץ הכוכבים"

* "המופע של הילה"

* "לילה טוב - שירי ערש לילדים"

ועוד. 

החומרים מבית "גלובוס יונייטד" שמהם מקרינים שירים בערוץ הם: 

* "הסבתא של אפרים"

* "איך בוחרים שם לאחותי הקטנה?"

* "אצו רצו גמדים"
* כחולבן דפנה דקל ' ' '

* ואפילו בדי וי די של הקסם של ג'ולי .

== סדרות רכש ומקור ==
 

== סרטים ==

==קישורים חיצוניים==

* [https://www.facebook.com/ערוץ-הכוכבים-648337908695837/ דף הפייסבוק הרשמי]

==הערות שוליים==

קטגוריה:ערוצי טלוויזיה ישראליים לילדים
קטגוריה:yes הטלוויזיה בלוויין
קטגוריה:פרטנר tv
עונת 2013/2014 בליגה האדריאטית

עונת 2013/2014 בליגה האדריאטית הייתה העונה ה-13 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 3 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת, מקדוניה - קבוצה בודדת בנוסף לכך להשתתף בעונה זו הוזמנה קבוצה מהונגריה.

המשחק הראשון התקיים ב-4 באוקטובר 2013 ותחרות הסתיימה ב-27 באפריל 2014. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של ציבונה מקרואטיה, בפעם הראשונה בתולדות המועדון. 

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| הכוכב האדום בלגרד || 26 || 22 || 4 || 2017 || 1725 || 292 || 48
|- style="background: #ddffdd"
| 2|| צדביטה זאגרב|| 26 || 19 || 7 || 1917 || 1802 || 115 || 45
|- style="background: #ddffdd"
| 3|| פרטיזן בלגרד || 26 || 18 || 8 || 1837 || 1677 || 160 || 44
|- style="background: #ddffdd"
| 4|| ציבונה זאגרב || 26 || 17 || 9 || 2001 || 1919 || 82 || 43
|-
| 5|| בודוצ'נוסט פודגוריצה || 26 || 15 || 11 || 1921 || 1851 || 70 || 41
|-
| 6|| איגוקאה|| 26 || 13 || 13 || 1857 || 1935 ||78- || 39
|-
| 7|| קרקה || 26 || 12 || 14 || 1815 || 1810 || 5 || 38
|-
| 8|| מגה לקס || 26 || 12 || 14 || 2111 || 2122 ||11- || 38
|-
| 9|| מזט סקופיה || 26 || 12 || 14 || 1964 || 1974 ||10- || 38
|-
|10|| יוניון אולימפיה|| 26 || 11 || 15 || 1788 || 1804 ||16- || 37
|- style="background: #ffdddd"
|11|| רדניצ'קי קרגוייבץ || 26 || 10 || 16 || 1977 || 2099 ||122- || 36
|-
|12|| סולנוקי אולאי || 26 || 8 || 18 || 1793 || 1937 || 144- || 33
|-
|13|| זאדאר || 26 || 7 || 19 || 1776 || 1956 ||180- || 33
|- style="background: #ffdddd"
|14|| שירוקי || 26 || 6 || 20 || 1789 || 1952 ||163- || 32
|}

==פיינל פור==
המשחקים נערכו בבלגרד ארנה, בלגרד

==קישורים חיצוניים==

* [http://sportnet.rtl.hr/statistika/310/rezultati/ נתונים מפורטים של העונה]
* [http://www.eurobasket.com/ABA-League/basketball_2013-2014.asp נתוני העונה מאתר יורובסקט]

קטגוריה:תחרויות כדורסל ב-2014
קטגוריה:תחרויות כדורסל ב-2013
קטגוריה:עונות בליגה האדריאטית
קאדילק סיאן

קאדילק סיאן. מבט מאחור
קאדילק סיאן (באנגלית: Cadillac Cien) היא מכונית קונספט בתצורת קופה, של חטיבת קאדילק בחברת ג'נרל מוטורס האמריקאית. הדגם הוצג לראשונה בשנת 2002 בסלון המכוניות של דטרויט.

==קאדילק סיאן==
דגם ה"קאדילק אסקאלה" הוגדר כמכונית ספורט בתצורת קופה, 2 דלתות.

דגם ה"קאדילק סיאן" האיץ בין 0 - 100 קמ"ש ב-3.5 שניות.

יוצרה יחידה אחת בלבד של אב טיפוס של הדגם.

==קאדילק סיאן בסרטים==

דגם ה"קאדילק סיאן" כיכב בסרט "איילנד", שיצא לאקרנים בשנת 2005. (במקור: The Island) הוא סרט מדע בדיוני בבימויו של מייקל ביי ובכיכובם של יואן מקגרגור וסקרלט ג'והנסון.

בנוסף הופיע דגם ה"קאדילק סיאן" בשנת 2005 בסרט "Midnight Club 3: Dub Edition".

בשנת 2014 דגם ה"קאדילק סיאן" הופיע בסרט פעולה ומדע בדיוני "רובוטריקים 4: עידן ההכחדה".

==ראו גם==
* קאדילק שש-עשרה
* קאדילק אבוק 

==לקריאה נוספת==
* [http://www.topcarrating.com/2002-cadillac-cien-concept.php קאדילק סיאן] ( 2002 Cadillac Cien Concept - specifications, photo, price)

== קישורים חיצוניים ==

* [https://www.youtube.com/watch?v=Uh6buT_lF1k קאדילק סיאן] (3:39 דקות), יו-טיוב

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קונספט
סיאן
קטגוריה:מכוניות אמריקאיות
קטגוריה:דגמי מכוניות שהושקו ב-2002
עונת 2014/2015 בליגה האדריאטית

עונת 2014/2015 בליגה האדריאטית הייתה העונה ה-14 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - קבוצה בודדת, מקדוניה - קבוצה בודדת בנוסף לכך להשתתף בעונה זו הוזמנו קבוצות מהונגריה ומבולגריה.

המשחק הראשון התקיים ב-3 באוקטובר 2014 ותחרות הסתיימה ב-30 באפריל 2015. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-3 ניצחונות. 

העונה הסתיימה בניצחון של הכוכב האדום בלגרד מסרביה, בפעם הראשונה בתולדות המועדון. 

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| הכוכב האדום בלגרד|| 26 || 24 || 2 || 2147 || 1790 || 357 || 50
|- style="background: #ddffdd"
| 2|| בודוצ'נוסט פודגוריצה || 26 || 19 || 7 || 1993 || 1816 || 177 || 45
|- style="background: #ddffdd"
| 3|| צדביטה זאגרב|| 26 || 18 || 8 || 2004 || 1838 || 166 || 44
|- style="background: #ddffdd" 
| 4|| פרטיזן בלגרד|| 26 || 18 || 8 || 1924 || 1778 || 146 || 44
|- 
| 5|| יוניון אולימפיה || 26 || 15 || 11 || 1952 || 1849 || 103 || 41
|- 
| 6|| מטאלץ ולייבו|| 26 || 13 || 13 || 1852 || 1936 ||84- || 39
|- 
| 7|| סולנוקי אולאי|| 26 || 12 || 14 || 1863 || 1922 ||59- || 38
|- 
| 8|| זאדאר || 26 || 12 || 14 || 1861 || 1931 ||70- || 38
|- 
| 9|| קרקה|| 26 || 12 || 14 || 1894 || 1877 || 17 || 38
|- 
| 10|| מגה לקס|| 26 || 11 || 15 || 2148 || 2148 || 0 || 37
|- 
| 11|| ציבונה זאגרב|| 26 || 10 || 16 || 1934 || 2033 ||99-|| 36
|- 
| 12|| איגוקאה|| 26 || 9 || 17 || 1866 || 1912 ||46-|| 34
|- 
| 13|| מזט סקופיה || 26 || 7 || 19 || 1775 || 1938 || 163-|| 33
|- style="background: #ffdddd" 
| 14|| לבסקי || 26 || 2 || 24 || 1698 || 2143 ||445|| 27
|}

==פיינל פור==

==קישורים חיצוניים==

* [http://sportnet.rtl.hr/statistika/346/rezultati/ נתונים מפורטים של העונה]
* [http://www.eurobasket.com/ABA-League/basketball_2014-2015.asp נתוני העונה מאתר יורובסקט]

קטגוריה:תחרויות כדורסל ב-2014
קטגוריה:תחרויות כדורסל ב-2015
קטגוריה:עונות בליגה האדריאטית
יום האוריינות הבין-לאומי

לימוד הקריאה ב[[לאוס.]]
יום האוריינות הבין-לאומי הוא מועד בינלאומי המצוין כל שנה ב-8 בספטמבר, על ידי המדינות החברות באו"ם, להעלאת המודעות לאוריינות ולהשכלה ולביעור הבערות והאנלפבתיות. היום הוכרז על ידי אונסק"ו ב-1965. במהלך היום נערכים מפגשים וכנסים לחינוך ולמודעות בנושא, ולהדגשת חשיבות האוריינות לאנשים פרטיים ולקהילות.

מטרת יום זה היא להעלות את המודעות לנושאים הקשורים באוריינות, לקדם שינוי עמדות בנושאים של השכלה ולהגביר את שיתוף הפעולה של כל המדינות, כדי שאנשים יהנו בעתיד מיותר חינוך ותרבות. 

כ-775 מיליון בוגרים חסרים מיומנויות בסיסיות של אוריינות. אחד מחמישה בוגרים אינו יודע קרוא וכתוב, וכשני שלישים מהם הן נשים. מעל 60 מיליון ילדים נמצאים מחוץ לכותלי בית הספר ורבים אחרים אינם מבקרים שם באופן סדיר, או שנשרו מבתי הספר. לפי אתר האו"ם [http://unstats.un.org/unsd/demographic/products/socind/illiteracy.htm] שיעור הבערות במדינת ישראל עומד על 2.7 אחוז בקרב הגברים ו-6.6 בקרב הנשים.

יש להדגיש כי, האוריינות אינה מתייחסת רק למיומנות הטכנית של הקריאה והכתיבה, אלא ליכולת של האדם להשתמש במיומנויות אלו לצורך העברה וקליטה של מסרים. כלומר, רכישת מיומנות של הבנת הנקרא והבעה בכתב.

בערות ואנאלפביתיות הן ביטויים שונים של חוסר אוריינות.
בערות היא היעדר ידע והשכלה בנושאים חשובים. 
אנאלפביתיות היא חוסר היכולת לקרוא ולכתוב. ישנם מקרים של אנאלפביתיות תפקודית, בהם אדם רוכש מיומנויות ראשוניות כלשהן של קריאה וכתיבה, אך הן אינן מספיקות לצורך שימוש יעיל בחיי היום יום.

==קישורים חיצוניים==
* 
* [http://en.unesco.org/themes/literacy-all האתר הרשמי לציון יום ביעור הבערות], באתר אונסק"ו 

==הערות שוליים==

קטגוריה:אוריינות
ביעור הבערות, יום
קטגוריה:אירועים בחודש ספטמבר
בערות
קאדילק לה מאן

קאדילק לה מאן (באנגלית: Cadillac Le Mans) היא מכונית קונספט של חטיבת קאדילק בקונצרן הרכב האמריקאי ג'נרל מוטורס אשר הוצגה בשנת 1953.

==קאדילק לה מאן==
דגם ה"קאדילק לה מאן" הוצג בשנת 1953, והיה קרוי על שם "מרוץ 24 השעות של לה מאן", מרוץ שדגם של חטיבת קאדילק, התחרה בו בשנת 1950.

ה"קאדילק לה מאן" היא מכונית בתצורת קבריולה, 2 מושבים, 2 דלתות. גוף הרכב היה עשוי מפיברגלס.

דגם ה"קאדילק לה מאן" הוצג לראשונה בתצוגת ג'נרל מוטורס (General Motors Motorama) בניו יורק.

נבנו 4 דגמי אב טיפוס.

בשנת 1987 פיתחה חברת "קאדילק" דגם קבריולה, ה"Cadillac Allanté" אשר דמה בתכונותיו לדגם ה"קאדילק לה מאן".

== תמונות ==
<gallery mode="packed" heights="190">
קובץ:GM Heritage Center - 116 - Motorama Cars - Cadillac Concept.jpg| קאדילק לה מאן
קובץ:Cadillac Concepts (2).jpg| קאדילק לה מאן (במרכז התמונה)

</gallery>

==לקריאה נוספת==
* [http://www.conceptcarz.com/vehicle/z11269/Cadillac-Le-Mans-Concept.aspx קאדילק לה מאן - תמונות] ( 1953 Cadillac Le Mans Concept - conceptcarz.com)
* [https://web.archive.org/web/20170910125127/https://history.gmheritagecenter.com/wiki/index.php/The_GM_Heritage_Collection:_1953/59_Cadillac_LeMans קאדילק לה מאן] ( The GM Heritage Collection: 1953/59 Cadillac LeMans )
* [http://autoweek.com/article/car-life/mystery-missing-1953-cadillac-le-mans-concept קאדילק לה מאן קונספט] (The mystery of the missing 1953 Cadillac Le Mans concept )

== קישורים חיצוניים ==

* [https://www.youtube.com/watch?v=rDEVUoOZTXA קאדילק לה מאן] (2:25 דקות), יו-טיוב

==הערות שוליים==

קטגוריה:מכוניות קבריולה
קטגוריה:מכוניות קונספט
לה מאן
קטגוריה:מכוניות עשויות פיברגלס
קטגוריה:מכוניות אמריקאיות
קטגוריה:דגמי מכוניות שהושקו ב-1953
שדה הבצל

שדה הבצל (באנגלית: The Onion Field) הוא סרט פשע אמריקאי משנת 1979 המבוסס על רומן בשם זהה מאת ג'וזף וומבאו משנת 1973 ומתאר מקרה פשע אמיתי שאירע בהוליווד ב-1963.

ג'יימס וודס היה מועמד לפרס גלובוס הזהב בקטגוריית השחקן הטוב ביותר - דרמה. זאת הייתה הופעתו הראשונה של טד דנסון בקולנוע.

הבעיה העיקרית בסרט היא האם שוטרים חייבים לסכן את חייהם במלחמה בפושעים או לשמור עליהם ולפעול ככנועים ובורחים.

==תקציר העלילה==
שני שוטרים ממשטרת לוס אנג'לס, קרל הטינגר (ג'ון סאבאג') ואיאן קמפבל (טד דנסון) מסיירים במכוניתם בלוס אנג'לס.

ג'ימי סמית' (פרנקלין סילס) הוא עבריין קטן שזה עתה השתחרר על תנאי ומחפש הזדמנויות להרוויח כסף כדי להתקיים. לרוע מזלו הוא פוגש את גרגורי פאוול (ג'יימס וודס), עבריין אלים, מהיר חימה וסוציופט. ג'ימי מפחד ונגרר אחרי פאוול. הם מבצעים מעשי שוד קטנים בחנויות.

ב-3 בנובמבר 1963 מסיירים הטינגר וקמפל ברחובות הוליווד. מכוניתם של סמית' ופאוול מעוררת את חשדם וקמפבל מאותת להם לעצור ולצאת מהרכב. פאוול וסמית' יוצאים ואז במהירות שולף פאוול אקדח, תופס את קמפבל ומאיים על הטינגר להוריד את אקדחו אחרת יירה בקמפבל. הטינגר מהסס אבל כדי להציל את עמיתו הוא נכנע. הפושעים מכריחים את השוטרים להיכנס לרכב באיומי אקדח.

הם מגיעים לשדה בצל ליד בייקרספילד. ומורים לשוטרים לצאת. ללא אזהרה יורה פאוול בקמפבל ואחריו יורה גם סמית'. הטינגר זועק ומתחיל בריצה מהירה בזיג זג כדי להתחמק מפאוול הרודף אחריו. בחושך הוא מצליח להתחמק, להגיע לחווה סמוכה ולהזעיק עזרה.

תוך זמן קצר נתפסים שני הפושעים ובמשפט הם מאשימים אחד את השני ברצח. לבסוף הם נידונים למוות.

מתחילה סאגה משפטית ארוכה של ערעורים, חילופי פרקליטים ובקשות חנינה. לבסוף מומר עונש המוות במאסר עולם.

הטינגר הולך ומידרדר. חבריו השוטרים מצדיקים את התנהגותו כדי לשמור על חייו אבל צמרת המשטרה מפנה לו עורף ומעבירה מסר לכל השוטרים כי התנהגות זו פסולה ויש לחתור לקרב עם הפושעים ולא להיכנע ולברוח.

הטינגר מורד לתפקיד של לוכד כייסים. מצבו הנפשי מידרדר ומשפיע על מצבו המשפחתי. הוא מתחיל לגנוב בחנויות עד שנתפס וכדי להימנע ממשפט הוא מסכים להיתפטר מהמשטרה. בשלב מסוים הוא מנסה להתאבד.

לבסוף הוא מתאושש ומוצא עבודה כגנן. בסוף הסרט משוחחים שני הפושעים בבית הכלא ומקווים שבקשות החנינה שלהן יתקבלו.

האמת היא ששניהם נפטרו ממחלות בהיותם עדיין בכלא.

==קישורים חיצוניים==

* [https://www.youtube.com/watch?v=YibUpCnnpac ביקורת על הסרט שדה הבצל], באתר יוטיוב
* [http://www.tcm.com/tcmdb/title/4768/The-Onion-Field/ שדה הבצל], באתר TCM

קטגוריה:סרטי 1979
קטגוריה:סרטים באנגלית
קטגוריה:סרטים המבוססים על סיפור אמיתי
קטגוריה:סרטים מבוססי ספרים
קטגוריה:סרטי פשע אמריקאיים
קטגוריה:פשע אמיתי בקולנוע
טטמדאו

רונדל חיל האוויר המיאנמרי]]
טטמדאו (בבורמזית: တပ်မတော်) הוא השם הרשמי של הכוחות המזוינים של מיאנמר (בורמה). הטטמדאו כפוף למשרד ההגנה ומורכב מ:
* הצבא
* חיל הים
* חיל האוויר
כוחות ויחידות נוספים במיאנמר כוללים את כח המשטרה, אנשי המיליציה של יחידות העם, ועד 2013 כוחות הגבול, הידועים בכינוי "נה סה קהא".

בעשור השני של המאה ה-21, לא מתקיים גיוס חובה. לפיכך, כל אנשי השירות הם מתנדבים לכאורה, עם זאת החוק מאפשר גיוס חובה אם הדבר נדרש לדעת הנשיא. בפועל, נטען כי הטטמדאו מגייס מבוגרים וילדים ומשתמש באזרחים לעבודה בכפייה.

מאז עצמאות מיאנמר מבריטניה בשנת 1948, מתקיימים קרבות עקובים מדם מול ארגוני מורדים וצבאות קטנים של מיעוטים, כגון ארגוני טרור דוגמת ARSA של בני הרוהינגיה.

למרות הדיווחים השונים על שימוש באזרחים בכפייה, סקר שנערך ב-2014 על ידי המכון הרפובליקני הבינלאומי בכל רחבי מיאנמר מראה כי הצבא זכה במקום הראשון ונתפס כמוסד החיובי ביותר עם 84% מהנשאלים האומרים שהוא "חיובי מאוד" או "חיובי" לפני התקשורת, הממשלה הבורמזית והאופוזיציה.

==קישורים חיצוניים==
* 

== הערות שוליים ==

קטגוריה:מיאנמר: צבא וביטחון
קטגוריה:צבאות מודרניים
אנליזה רטרו-סינתטית

אנליזה רטרו-סינתטית או אנליזה סינתטית לאחור (אנגלית: Retrosynthetic analysis) היא שיטה חשובה המשמשת לתכנון סינתזה אורגנית. השיטה משמשת בעיקר בתהליכי הפיתוח של מולקולות אורגניות מתקדמות כגון תרופות וחומרי טבע. והיא כלי תכנון וחשיבה מרכזי בעבודתם של כימאים אורגנים העוסקים במחקר ופיתוח, בדגש על תחום הסינתזה המוחלטת.

== עקרונות ==
נקודת המוצא של האנליזה הרטרו-סינתטית היא מולקולת התוצר הרצויה. כעת יש לנסות לחשוב כיצד ניתן לבצע הפחתה שיטתית של המורכבות המולקולרית באמצעות הסבה למולקולות בעלות מבנה פשוט יותר וזאת באמצעות פירוק של קשרים כימיים בנקודות מפתח אסטרטגיות (כגון בנקודות החיבור של קבוצות פונקציונליות). את התהליך יש להמשיך לבצע עד לקבלתן של מולקולות אורגניות פשוטות וזמינות (commercially available molecule) שניתן להגדירן כחומרי הגלם בתהליך.

כוחה של האנליזה הרטרו-סינתטית היא בכך שהיא מאפשרת לגלות נתיבים רבים לסינתזה של מולקולת התוצר, ובכך מגדילה את מרחב הגמישות בבחירה של חומרי הגלם ובבחירה של המתודולוגיה הסינתטית הנבחרת.

הערה: נהוג לסמן את המעבר בין השלבים באנליזה הרטרו-סינתטית באמצעות חץ כפול.

בתהליך האנליזה הרטרו-סינתטית יש לנסות לפרק את מולקולת התוצר בסדרה של תהליכים עד לקבלתם של אבני בניין פשוטות שניתן להתייחס אליהן כחומרי הגלם בתהליך.

== דוגמאות ==
רטרו-סינתזה של פניל אצטט
350x350 פיקסלים
רטרו-סינתזה של פרוסטגלנדין
650x650 פיקסלים

== ראו גם ==
* סינתזה מוחלטת
* אליאס ג'יימס קורי - זוכה פרס נובל לכימיה (1990) על תרומתו למיסוד מתודולוגיות אורגניות סינתטיות ובהן האנליזה הרטרו-סינתטית.

== לקריאה נוספת ==
* Corey, Elias JAMES. [https://www.nobelprize.org/nobel_prizes/chemistry/laureates/1990/corey-lecture.pdf "The logic of chemical synthesis: multistep synthesis of complex carbogenic molecules (Nobel Lecture)."] Angewandte Chemie International Edition 30.5 (1991): 455-465.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:כימיה אורגנית
2017 09
אלפא רומיאו באט

אלפא רומיאו באט (באיטלקית: Alfa Romeo BAT) היא סדרת מכוניות קונספט, 2 מושבים, (בתצורת ספורט -קופה) אשר יוצרו על ידי חברת אלפא רומיאו האיטלקית בשנת 1953, (סדרה 5), בשנת 1954, (סדרה 7), בשנת 1955, (סדרה 9) ובשנת 2008 (סדרה 11).

דגמי סדרות "אלפא רומיאו באט" 5, 7, 9, ו-11 יוצרו בשותפות עם יצרן מכוניות הפאר האיטלקי "ברטונה" (באיטלקית "Gruppo Bertone").

פירוש המושג "BAT" הוא "Berlinetta Aerodinamica Tecnica" (טכניקת אווירודינמיקה ברלינאית).

==סדרות אלפא רומיאו באט==
* סדרה 5 (1953), חלונות הצד היו בנויים בזווית של 45 מעלות כלפי גוף הרכב, מקדם הגרר של הדגם - 0.23
* סדרה 7 (1954), מקדם הגרר של הדגם - 0.19 
* סדרה 9 (1955), מקדם הגרר של הדגם - 0.19
* סדרה 11 (2008), מבוסס על דגם "Alfa Romeo 8C Competizione", עשוי מ- סיבי פחם

== תמונות ==
=== סדרה 5 ===
<gallery heights="100">
קובץ:1953 Alfa Romeo BAT 5.jpg| אלפא רומיאו באט, סדרה 5
קובץ:1953 Alfa Romeo BAT 5 front.jpg| אלפא רומיאו באט, סדרה 5
קובץ:Bat5.jpg| אלפא רומיאו באט, סדרה 5
</gallery>

=== סדרה 7 ===
<gallery heights="170">
קובץ:Alfa Romeo BAT 7.jpg| אלפא רומיאו באט, סדרה 7
קובץ:AlfaromeoBAT5.jpg| אלפא רומיאו באט, סדרה 7
</gallery>
=== סדרה 9 ===
<gallery heights="150">
קובץ:1955 Alfa Romeo BAT 9 front.jpg | אלפא רומיאו באט, סדרה 9
קובץ:1955 Alfa Romeo BAT 9.jpg | אלפא רומיאו באט, סדרה 9
קובץ:ALFA Bertone B.A.T. s - Flickr - wbaiv.jpg | אלפא רומיאו באט, סדרה 9 
</gallery>

=== סדרה 11 ===
<gallery heights="130">
קובץ:2008 Bertone Alfa Romeo BAT 11 left rear.jpg|אלפא רומיאו באט סדרה 11 (שנת 2008)
קובץ:2008 Bertone Alfa Romeo BAT 11 front.jpg|אלפא רומיאו באט סדרה 11 (שנת 2008)
קובץ:Alfa BAT 11.jpg|אלפא רומיאו באט סדרה 11 (שנת 2008)
קובץ:2008 Bertone Alfa Romeo BAT 11 rear.jpg|אלפא רומיאו באט סדרה 11 (שנת 2008)
קובץ:2008 Bertone Alfa Romeo BAT 11 door detail.jpg|אלפא רומיאו באט סדרה 11 (שנת 2008) - מבט לחלון הצד
</gallery>
==ראו גם==
* אלפא רומיאו 1000 אבארט ברטונה קופה
==קישורים חיצוניים==

* [https://www.youtube.com/watch?v=zOyUoRFc-D4 אלפא רומיאו, באט סדרה 7, שנת 1954] (2:23 דקות), יוטיוב

==הערות שוליים==

קטגוריה:מכוניות ספורט
קטגוריה:מכוניות קופה
באט
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1953
השיטפונות בדרום אסיה (2017)

השיטפונות בדרום אסיה החלו בחודש יולי 2017, והתרחשו בבנגלדש, הודו, נפאל ופקיסטן. בשיטפונות נהרגו כ-1,300 בני אדם.

על פי המרכז לחקר האפידמיולוגיה של אסונות, בדרום אסיה מתרחשים אירועים דומים לעיתים קרובות, ונגבים חייהם של כ-2,000 בני אדם מדי שנה. עם זאת, השיטפונות של 2017 היו חריגים בעוצמתם.

==רקע==
מונסונים פוגעים בדרום אסיה מדי שנה, בין יוני לספטמבר, אבל עונת המונסון של 2017 הייתה הרבה יותר קשה מקודמותיה, וגררה שיטפונות ומפלי בוץ בקנה מידה שטרם נראה.

לדברי מומחים, אלה השיטפונות הקשים ביותר בדרום אסיה מזה עשורים רבים, עקב הפגיעה במשקים חקלאיים ובשרשרת אספקת המזון.

מניין ההרוגים הרשמי בשיטפונות עומד על 1,288 בני אדם. חייהם של כ-45 מיליון בני אדם נפגעו כתוצאה מהשיטפונות, בהם 16 מיליון ילדים.

על פי המרכז הבינלאומי לחקר שינויי האקלים (ICCCD), השפעת השיטפונות החמירה עקב התחממות עולמית בכדור הארץ.

==מדינות שהושפעו==
===בנגלדש===
השיטפונות כיסו כשליש משטחה של בנגלדש, בעיקר בחלקים הצפוניים, בצפון-מזרח ומרכז המדינה. על פי יוניצ"ף, נפגעו כ-8.5 מיליון בני אדם.

כ-700,000 בתים ניזוקו או נהרסו, אלפי קילומטרים של כבישים ניזוקו, ושטחים נרחבים מאוד של אדמה חקלאית הוצפו, בעיקר בשדות אורז. עקב הפגיעה נוצר בבנגלדש חשש לרעב המוני.

דווחו כ-140 מקרי מוות מן ההצפות. יותר מחמישים אלף בני אדם נעקרו מבתיהם, זאת בנוסף לשלושים אלף פליטים שברחו מאזור ראקין לאחר העימות שפרץ באוגוסט 2016 .

===הודו===
השיטפונות פגעו בעיקר במדינות צפון הודו, בהן אסאם, מערב בנגל, ביהר ואוטר פרדש.

כ-800,000 בתים ניזוקו או נהרסו, בהם רב-קומות בעיר מומבאי שקרס וגרם למותם של 33 בני אדם.
 
===נפאל===
השיטפונות כיסו כשליש משטחה של נפאל, בעיקר אזורים עניים. על פי יוניצ"ף, נפגעו כ-1.7 מיליון בני אדם, בהם 461,000 שנעקרו מבתיהם.

כ-34,000 בתים ניזוקו, בהם 1,000 שנהרסו לחלוטין.

===פקיסטן===
גשמי מונסון גרמו לשיטפונות בעיר קראצ'י, העיר הגדולה ביותר בפקיסטן. עשרות בני אדם נהרגו, רובם כתוצאה מהתחשמלות, והאחרים מקריסת מבנים או טביעה.

==קישורים חיצוניים==

* 

קטגוריה:אסונות טבע ב-2017
קטגוריה:אסיה: שיטפונות
קטגוריה:הודו: אסונות טבע
קטגוריה:אסונות בפקיסטן
קונרד פון קוכנהאוזן

גנרל קונרד פון קוכנהאוזן (בגרמנית: Conrad von Cochenhausen; 7 ביוני 1888 – 13 בדצמבר 1941), היה מפקד בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון קוכנהאוזן נולד ב-7 ביוני 1888 בגלוגאו, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הגרנדירים של המשמר, ובספטמבר 1914 הועבר לרגימנט הגרנדירים של המשמר ה-4 (אוגוסטה ויקטוריה, קיסרית גרמניה ומלכת פרוסיה), ולחם בשורותיו במהלך מלחמת העולם הראשונה. ב-18 בנובמבר 1914 הוא הועלה לדרגת אובר לויטננט, וב-18 באפריל 1916 הועלה לדרגת האופטמן. בשנת 1917 הוא הועבר לרגימנט התחלופה של הגרנדירים של המשמר, ובספטמבר אותה שנה הוא מונה לקצין מטה בחטיבת הלנדווהר ה-9. באביב 1918 הוא מונה למפקד גדוד היגר ה-22, ולאחר מכן מונה לקצין מטה בדיוויזיית המילואים ה-25. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר פון קוכנהאוזן ברייכסווהר, ומילא בו תפקידי פיקוד ומטה. ב-1 במרץ 1927 הוא הועלה לדרגת מיור, וב-1 במאי 1931 הועלה לדרגת אוברסט לויטננט, ומונה למפקד הגדוד ה-2 ברגימנט הרגלים ה-7 (הפרוסי). ב-1 בדצמבר 1933 הועלה לדרגת אוברסט, וב-1 באוקטובר 1934 הוא מונה למפקד האקדמיה הצבאית במינכן, ובמסגרת תפקידו זה הוא הועלה ב-1 בינואר 1937 לדרגת גנרל מיור. ב-1 במרץ 1938 הוא מונה למפקד הדיוויזיה ה-10, וב-1 באוקטובר אותה שנה הוא הועלה לדרגת גנרל לויטננט.

===מלחמת העולם השנייה===
עם פרוץ המלחמה היה פון קוכנהאוזן מפקד הדיוויזיה ה-10, ולחם עימה במהלך המערכה בפולין כחלק מהקורפוס ה-13 במסגרת הארמייה השמינית. במהלך המערכה על צרפת לחמה הדיוויזיה שבפיקודו כחלק מהקורפוס ה-13 במסגרת הארמייה ה-16, ובהמשך לחמה כחלק מהקורפוס ה-17 במסגרת הארמייה ה-12. לאחר מכן נשארה הדיוויזיה כחיל כיבוש בצרפת, ובספטמבר 1940 הוסבה הדיוויזיה לדיוויזיה הממונעת העשירית. ב-5 באוקטובר 1940 מונה פון קוכנהאוזן למפקד הדיוויזיה ה-134, ובמהלך מבצע ברברוסה לחם עמה כחלק מהקורפוס ה-43 במסגרת הארמייה הרביעית. בספטמבר 1941 לחם פון קוכנהאוזן עם הדיוויזיה בקרב קייב, ובמהלך הקרב על מוסקבה לחם עמה כחלק מהקורפוס ה-35 במסגרת הארמייה השנייה. בדצמבר הוא לחם עם הדיוויזיה באזור וורונז', וב-13 בדצמבר התאבד במכוניתו בכפר רוסושנוייה בשל המצב הקשה של כוחותיו.

== קישורים חיצוניים ==

* [http://www.lexikon-der-wehrmacht.de/Personenregister/C/CochenhausenConradv-R.htm קונרד פון קוכנהאוזן] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:חיילי הרייכסווהר
קטגוריה:גרמנים שנהרגו במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1888
קטגוריה:גרמנים שנפטרו ב-1941
אינסה שלסרה

אינסה שלסרה (בלטבית: Inese Šlesere; נולדה ב-2 באוגוסט 1972) היא פוליטיקאית לטבית.

==ביוגרפיה==
שלסרה נולדה בריגה, ב-1991 היא נבחרה למיס לטביה ושימשה כנציגת מדינתה בתחרות מיס עולם, ב-1999 השתתפה גם בתחרות Mrs. World וסיימה במקום השני.

היא סיימה תואר בפילולוגיה אנגלית באוניברסיטת לטביה. בין השנים 2001 ל-2002 שימשה כיועצת לשרת המשפטים הלטבית וניהלה את המחלקה למתודולוגיה של בתי יתומים ואימוץ במשרד המשפטים.

ב-2002 החלה לכהן כחברה בסאימה (הפרלמנט הלטבי) כחברת "המפלגה הראשונה של לטביה" (LPP). ב-2004 שימשה כאחת מנציגי לטביה בפרלמנט האירופי למשך חודשיים, בין מועד ההצטרפות של לטביה לאיחוד האירופי ועד כינוס מושב הפרלמנט הבא. ב-2006 נבחרה שוב לסאימה, וזמן קצר לאחר בחירתה יצאה לחופשת לידה. היא חזרה לפרלמנט ב-2008. בבחירות ב-2010 נבחרה שוב כנציגת איחוד "למען לטביה הטובה". היא יצאה לחופשת לידה באפריל 2011. בבחירות בספטמבר אותה שנה מפלגתה לא זכתה באף מושב בפרלמנט.

שלסרה נשואה לאיינרס שלסרה , פוליטיקאי ואיש עסקים לטבי שכיהן כשר התחבורה, סגן ראש ממשלת לטביה וסגן ראש עיריית ריגה. הוא אימץ את שם משפחתה ב-1992. לזוג חמישה ילדים.

==קישורים חיצוניים==

קטגוריה:פוליטיקאיות לטביות
קטגוריה:דוגמניות לטביות
קטגוריה:משתתפות בתחרות מיס עולם 1991
קטגוריה:משתתפות בתחרות מיס הים הבלטי
קטגוריה:בני זוג של פוליטיקאים
קטגוריה:ילידות 1972
אלפא רומיאו גלוריה

אלפא רומיאו גלוריה (באיטלקית: Alfa Romeo Gloria) היא מכונית קונספט, בתצורת מכונית סלון בעלת 4 דלתות ו-5 מושבים.

==אלפא רומיאו גלוריה==
דגם ה-"אב טיפוס" תוכנן על ידי חברת אלפא רומיאו האיטלקית בשנת 2013.

דגם ה"אלפא רומיאו גלוריה" הוצג לראשונה בתערוכת הרכב הבינלאומית של ז'נבה במרץ 2013.

==גלריה==
<gallery mode="packed" heights="130">
קובץ:Geneva MotorShow 2013 - IED Alfa Romeo Gloria Concept.jpg| אלפא רומיאו גלוריה
קובץ:AlfaRomeoGloria-Geneva2013.jpg | אלפא רומיאו גלוריה
קובץ:Geneva MotorShow 2013 - IED Alfa Romeo Gloria Concept detail.jpg |לוגו אלפא רומיאו גלוריה תלתן ירוק (Quadrifoglio") מעור זמש
</gallery>

==ראו גם==
* אלפא רומיאו 1000 אבארט ברטונה קופה
* אלפא רומיאו ויסקונטי 
* אלפא רומיאו 2אטואוטנטה
* אלפא רומיאו דיסקו וולנטה ביי טורינג

==לקריאה נוספת==
* [http://www.highsnobiety.com/2013/02/22/alfa-romeo-gloria-concept-by-ied/ אלפא רומיאו גלוריה קונספט] ( Alfa Romeo Gloria Concept by IED | Highsnobiety)
* [http://www.caradvice.com.au/215901/alfa-romeo-gloria-concept-revealed/photos/ אלפא רומיאו גלוריה- תמונות] ( Alfa Romeo Gloria concept further revealed - Photos (1 of )

==קישורים חיצוניים==

* [https://www.youtube.com/watch?v=K0GF4xamLZc אלפא רומיאו גלוריה] (1:19), יו-טיוב

==הערות שוליים==

קטגוריה:מכוניות סלון
גלוריה
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2013
נוקודזול

נוקודזול (באנגלית: Nocodazole) הוא חומר אשר מפעיל את השפעתו על תאים על ידי הפרעה של פילמור המיקרוטובולים. מיקרוטובולים הם סוג אחד של סיבים המהווים חלק ממבנה שלד התא, לרשת המיקרוטובולי הדינמי יש מספר תפקידים חשובים בתא, כולל הובלה של בועיות, והרכבת כישור החלוקה. מספר תרופות כולל וינקריסטין ו-colcemid דומים לנוקודזול בכך שהם מפריעים לפילמור המיקרוטובולים.

הוכח שנוקודזול מפחית את הפוטנציאל האונקוגני של תאים סרטניים באמצעות מנגנונים אחרים שאינם תלויים במיקרוטובולים. נוקודזול מגרה את הביטוי של LATS2 אשר מעכב בעוצמה את מסלול האיתות Wnt על ידי ביטול האינטראקציה בין התעתיק תלוי-Wnt הקופקטור בטא קטנין לבין BCL9.

==קישורים חיצוניים==

==הערות שוליים==

קטגוריה:תא
פרס קלייסט

פרס קלייסט הוא פרס ספרותי גרמני. הפרס הוענק לראשונה בשנת 1912, לרגל מאה שנה למותו של היינריך פון קלייסט. פרס קלייסט היה הפרס הספרותי החשוב ביותר של רפובליקת ויימאר. הפרס הוענק מדי שנה עד שהענקתו הופסקה בשנת 1933.
הפרס נוסד על ידי אגודת Kleist-Stiftung שמושבה בברלין. הפרס יועד למשוררים בשפה הגרמנית, שעוררו השראה אך סבלו מחסרון כיס.

בשנת 1985 חודשה הענקת הפרס. בין השנים 1994 ל-2000 הפך הפרס לדו-שנתי. כיום נלווה לפרס סכום כספי של 20,000 אירו.

==קישורים חיצוניים==
* 
* [http://www.kleist.org/index.php/die-kleist-Preise פרס קלייסט (גרמנית)]

==הערות שוליים==

*
קלייסט
קלייסט
קלייסט
ניסן צור

ניסן צור (נולד ב-15 בינואר 1973) הוא עיתונאי ישראלי המשמש ככתב חדשות החוץ של העיתון "מעריב" והאתרים "ערוץ 7" ו"דבר ראשון", ומדווח מאירופה למספר כלי תקשורת נוספים בישראל ובעולם. כמו כן מפרסם צור מאמרים וכתבות באתר "וואלה! NEWS" ובעיתון "מקור ראשון". צור מתגורר בפולין.

בשנת 2013 היה צור מועמד לתואר "עיתונאי השנה" בפולין, וכתבתו "קדיש על מיליוני דולרים" אף זכתה בפרס היוקרתי "כתבת התחקיר הטובה ביותר בפולין בשנת 2013" מטעם איגוד העיתונאים הפולני .

צור הוא הבעלים של אתר החדשות "Nissnews" המתמקד בכתבות בנושאי יהדות וישראל, החיים היהודיים בעולם וגילויים בלעדיים הקשורים לעולם היהודי במחוץ לישראל.

==ביוגרפיה==
צור נולד בכפר סבא. הוא סיים בשנת 1995 לימודי תקשורת ועיתונאות בבית הספר ללימודי תקשורת של נתן ברון, בבית ציוני אמריקה. לאחר מכן המשיך ללימודי "קופרייטינג, פרסום ויחסי ציבור" ב"הבצפר" של חברות הפרסום והדיגיטל. הוא החל את קריירת העיתונאות שלו כאשר כתב עבור השבועון "ערים" בשנת 1994. בשנת 2005 הוא עבר להתגורר בפולין והחל משנת 2007 משמש ככתב חדשות החוץ של עיתון "מעריב" באירופה. לאחר מכן החל לשמש גם ככתב חדשות חוץ עבור אתר "ערוץ 7". בעבר דיווח צור עבור כלי תקשורת רבים נוספים בישראל ובעולם ובהם אתר "nrg", הרדיו הממלכתי הפולני, השבועון הבריטי "ג'ואיש כרוניקל", אתר "זמני ישראל", וכן עבור כלי התקשורת האלקטרוניים ובהם "רדיו ללא הפסקה", גלי צה"ל, "כאן ב'" ועוד.

בשנת 2013 היה צור מועמד לתואר "עיתונאי השנה" בפולין, ולאחר מכן זכה בפרס "כתבת התחקיר הטובה ביותר בפולין בשנת 2013" עבור כתבתו "קדיש על מיליוני דולרים" יחד עם העיתונאי הפולני ווייצ'ך סורמץ'.

צור מרצה בחוג ללימודי תקשורת ועיתונאות במספר אוניברסיטאות בפולין.

==חיים אישיים==
צור נשוי לאזרחית פולין אב לבת ומתגורר בעיר קראקוב, אחיו הוא יועץ התקשורת (וחבר הכנסת לשעבר) רונן צור.

==קישורים חיצוניים==

* 
* [http://103fm.maariv.co.il/programs/media.aspx?ZrqvnVq=FKIHFL&c41t4nzVQ=EE יום הזיכרון לשואה ולגבורה - ניסן צור גר בפולין: "הופתעתי לטובה מהיחס שלהם כלפיי"], ראיון אצל גבי גזית ברדיו ללא הפסקה, 8 באפריל 2013
* 
* [http://www.wkazimierzudolnym.pl/gosc-w-kazimierzu-nissan-tzur.html ריאיון עם ניסן צור] 
* [https://www.civitas.edu.pl/en/our-university/faculty/tzur-nissan ניסן צור], Collegium Civitas

==הערות שוליים==

קטגוריה:כתבי חדשות חוץ ישראלים
קטגוריה:סגל מעריב
קטגוריה:כפר סבא: אישים
קטגוריה:מהגרים ישראלים
קטגוריה:קרקוב: אישים
קטגוריה:ישראלים שנולדו ב-1973
סרגיי סורוביקין

סרגיי ולדימירוביץ' סוּרוֹביקין (ברוסית: Сергей Владимирович Суровикин; נולד ב-11 באוקטובר 1966) הוא איש צבא רוסי בדרגת גנרל ארמייה, מפקד כוחות האוויר והחלל של רוסיה מנובמבר 2017 עד אוגוסט 2023. בעבר שימש כמפקד כוחות הצבא הרוסי בסוריה. מאוקטובר עד דצמבר 2022 שימש כמפקד הכוחות הרוסיים במבצע הפלישה לאוקראינה. בינואר 2023 הוחלף על ידי ולרי גרסימוב.

כמצביא, ידוע כי הכוחות תחת פיקודו נוטים לזרוע הרס רב בערים, כפי שהיה בצ'צ'ניה, בסוריה ובאוקראינה, ולפיכך הוא מכונה בתקשורת "גנרל ארמגדון".

==ביוגרפיה==
סרגיי סורוביקין ו[[ולדימיר פוטין]]
סורוביקין נולד וגדל בנובוסיבירסק. בשנת 1987 השלים את לימודיו בבית הספר הגבוה לפיקוד צבאי שבאומסק והוסמך לקצונה. שירת כמפקד מחלקה ומפקד פלוגה בחיל הרגלים. סורוביקין התנדב לכוחות המיוחדים של הצבא הרוסי, השלים את מסלול ההכשרה ובמסגרת הכוחות המיוחדים לחם במלחמת אפגניסטן. בהמשך שימש בשורת תפקידי מטה ופיקוד בכוחות היבשה. בשנת 1991 שימש כמפקד גדוד הרגלים ה-1 בדיוויזיית המשמר הממונעת ה-2. בשנת 2002 מונה למפקד דיוויזיית החי"ר הממונע ה-34. לאחר מכן שימש כמפקד דיוויזיית החי"ר הממונע ה-42, בין היתר במהלך מלחמת צ'צ'ניה השנייה. בשנת 2008 מונה למפקד הארמייה ה-20. בהמשך שימש כראש אגף מבצעים במטה הכללי הרוסי. בשנת 2012 הוטל עליו להקים את המשטרה הצבאית של רוסיה. שנה לאחר מכן מונה למפקד המחוז הצבאי המזרחי.

בשנת 2017 כיהן כמפקד כוחות הצבא הרוסי בסוריה.

באוקטובר 2017 הוזכר כמועמד לעמוד בראש כוחות האוויר והחלל של רוסיה, וב-22 בנובמבר 2017 מונה רשמית לתפקיד.

ביוני 2022 דיווח משרד ההגנה הרוסי כי סורוביקין פיקד על הכוחות הרוסיים במהלך המתקפה בדרום אוקראינה שהתמקדה באזורים במחוז לוהנסק. ב-8 באוקטובר 2022 הוא מונה לפקד על הכוחות הרוסיים באוקראינה במבצע הפלישה. עד דצמבר אותה שנה.

ביוני 2023 פורסם ברוסיה כי סורוביקין נעצר בחשד למעורבות במרד קבוצת וגנר.

==חייו האישיים==
סורוביקין נשוי ואב לארבעה ילדים, שלוש בנות ובן.

==קישורים חיצוניים==

==הערות שוליים==

קטגוריה:גיבורי הפדרציה הרוסית
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:אנשי צבא סובייטים
קטגוריה:הפלישה הרוסית לאוקראינה: אישים
קטגוריה:מלחמת אפגניסטן (ברית המועצות): אישים
קטגוריה:רוסים שנולדו ב-1966
עונת 2015/2016 בליגה האדריאטית

עונת 2015/2016 בליגה האדריאטית הייתה העונה ה-15 של תחרות לקבוצות כדורסל. לקראת עונה זו ניהול התחרות עבר ל-ABA League JTD. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - קבוצה בודדת.

המשחק הראשון התקיים ב-1 באוקטובר 2015 ותחרות הסתיימה ב-2 במאי 2016. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. 

העונה הסתיימה בניצחון של הכוכב האדום בלגרד מסרביה, בפעם השנייה ברציפות ובפעם השנייה בתולדות המועדון. 

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| בודוצ'נוסט פודגוריצה || 26 || 23 || 3 || 2032 || 1774 || 258 || 49
|- style="background: #ddffdd"
| 2|| הכוכב האדום בלגרד|| 26 || 20 || 6 || 2046 || 1800 || 246 || 46
|- style="background: #ddffdd" 
| 3|| צדביטה זאגרב|| 26 || 19 || 7 || 2024 || 1879 || 145 || 45
|- style="background: #ddffdd" 
| 4|| מגה לקס || 26 || 17 || 9 || 2051 || 1940 || 111 || 43
|- 
| 5|| פרטיזן בלגרד|| 26 || 12 || 14 || 1973 || 1974 ||1- || 38
|- 
| 6|| זאדאר|| 26 || 12 || 14 || 1808 || 1868 ||60- || 38
|- 
| 7|| יוניון אולימפיה || 26 || 11 || 15 || 1921 || 1955 ||34- || 37
|- 
| 8|| ציבונה זאגרב|| 26 || 11 || 15 || 1887 || 1936 ||49- || 37
|- 
| 9|| איגוקאה || 26 || 11 || 15 || 1839 || 1899 ||60- || 37
|- 
|10|| מזט סקופיה || 26 || 10 || 16 || 1869 || 1908 ||39- || 36
|- 
|11|| מטאלץ ולייבו|| 26 || 10 || 16 || 1837 || 1941 ||104- || 36
|- 
|12|| קרקה || 26 || 10 || 16 || 1853 || 1924 ||71- || 36
|- style="background: #ffdddd"
|13|| סוטייסקה|| 26 || 9 || 17 || 1867 || 2011 ||144- || 35
|- style="background: #ffdddd"
|14|| טייפון || 26 || 7 || 19 || 1790 || 1988 || 198- || 33
|}

==פיינל פור==

==קישורים חיצוניים==

* [http://sportnet.rtl.hr/statistika/370/rezultati/ נתונים מפורטים של העונה]
* [http://www.eurobasket.com/ABA-League/basketball_2015-2016.asp נתוני העונה מאתר יורובסקט]

קטגוריה:תחרויות כדורסל ב-2015
קטגוריה:תחרויות כדורסל ב-2016
קטגוריה:עונות בליגה האדריאטית
כישור החלוקה

כרומוזומים צפופים בכחול, קינטוכור בורוד, ומיקרוטובולים בירוק במהלך המטאפזה של מיטוזה]]
בביולוגיה של התא, כישור החלוקה מתייחס למבנה שלד התא של תאים איקריוטים שנוצר במהלך חלוקת התא כדי להפריד את הכרומטידות האחיות בין תאי הבת. זה יכול להיות או כישור חלוקה במהלך מיטוזה, תהליך המייצר תאי בת זהים גנטית, או כישור חלוקה במהלך מיוזה, תהליך המייצר גמטות עם מחצית ממספר הכרומוזומים של תא האב.

מלבד הכרומוזומים, כישור החלוקה מורכב ממאות חלבונים.

==קישורים חיצוניים==

== הערות שוליים ==

קטגוריה:אנטומיה תאית
צידוק הדין

צידוק הדין הוא שמה של תפילה שהאבלים נוהגים לומר בבית הקברות אחרי קבורת הנפטר, ובה הם מקבלים עליהם את הדין, ומצדיקים את אשר נגזר עליהם. הנוסח של צידוק הדין הנאמר על ידי עדות אשכנז, שונה מן הנוסח הנאמר על ידי עדות המזרח.

== מקור השם ==
שמה של התפילה ניתן לה, על יסוד הסיפור התלמודי אודות הריגתו של רבי חנינא בן תרדיון שהיה אחד מעשרת הרוגי מלכות. וכך מספרת הגמרא (עבודה זרה יח.):

רבי חנינא בן תרדיון נשפט על ידי השלטון הרומאי על כך שעסק בתורה, הרומאים דנו אותו למות בשריפה, את אשתו למות בהריגה, ואת הבת שלחו לבית בושת.

בדרכם לביצוע גזר הדין, קראו השלושה פסוקים המביעים קבלה והסכמה עם גזר דינו של הקב"ה. את פעולתם זאת מתארת הגמרא במילים , ומכאן קיבלה התפילה את שמה: .

== זמני אמירת צידוק הדין ==
זמן אמירת צידוק הדין הוא לאחר סתימת הגולל (כיסוי הקבר בעפר). אומרים אותו במשך כל היום, ואף בין השמשות, אך בלילה אין אומרים אותו.

אין אומרים צידוק הדין בימים בהם לא אומרים תחנון. בימי שישי, או בערבי חג אין אומרים צידוק הדין לאחר שחלף חצות היום. בערב ראש חודש, בערב חנוכה, ובערב תשעה באב, אומרים צידוק הדין, גם לאחר שחלף חצות היום.

על פי מנהגי הספרדים, אומרים צידוק הדין בכל הימים, בלילות, ואפילו בחול המועד וביום טוב שני של גלויות. אך ביום טוב ראשון אין הם נוהגים לאומרו מכיוון שאין מתעסקים ביום טוב ראשון בצורכי המת, אין אומרים גם צידוק הדין.

בין חכמי אשכנז, היו שסברו כי בימים שנפסק שלא לומר צידוק הדין, ניתן לומר אותו על כל אדם תוך כדי הליכה, ואילו חכמי ורמיזה, היו אומרים אותו רק על אדם חשוב. לפי מנהג פפד"מ, תמיד אומרים צידוק הדין, אלא שבערב שבת אחר חצות, ערב יום טוב, חול המועד, ראש חדש, חנוכה, פורים ותשעה באב, אומרים אותו בשעה שנושאים את הארון במקום לאומרו אחרי הקבורה.

== על מי אין אומרים ==
אין אומרים צידוק הדין על נפל.

==קישורים חיצוניים==

* 
* 

==הערות שוליים==

קטגוריה:תפילות ביהדות
קטגוריה:פטירה ואבל ביהדות
עונת 2016/2017 בליגה האדריאטית

עונת 2016/2017 בליגה האדריאטית הייתה העונה ה-16 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - 2 קבוצות.

המשחק הראשון התקיים ב-29 בספטמבר 2016 ותחרות הסתיימה ב-13 באפריל 2017. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. 

העונה הסתיימה בניצחון של הכוכב האדום בלגרד מסרביה, בפעם השלישית ברציפות ובפעם השלישית בתולדות המועדון. 

קרקה שסיימה את העונה במקום האחרון, בעונת 2017/2018 בליגה האדריאטית שיחקה בחטיבה השנייה של הליגה. 
==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| הכוכב האדום בלגרד || 26 || 25 || 1 || 2226 || 1762 || 464 || 51
|- style="background: #ddffdd"
| 2|| צדביטה זאגרב || 26 || 20 || 6 || 2323 || 2108 || 215 || 46
|- style="background: #ddffdd"
| 3|| פרטיזן בלגרד || 26 || 19 || 7 || 2081 || 1948 || 133 || 45
|- style="background: #ddffdd"
| 4|| בודוצ'נוסט פודגוריצה || 26 || 18 || 8 || 2136 || 1968 || 168 || 44
|- 
| 5|| איגוקאה|| 26 || 13 || 13 || 1950 || 2017 ||67- || 39
|- 
| 6|| מגה לקס|| 26 || 11 || 15 || 2138 || 2145 ||7- || 37
|- 
| 7|| ציבונה זאגרב|| 26 || 11 || 15 || 2100 || 2121 ||21- || 37
|- 
| 8|| מורנר בר || 26 || 10 || 16 || 2002 || 2011 ||9- || 36
|- 
| 9|| קרפוש סוקולי || 26 || 10 || 16 || 1951 || 2096 ||145- || 36
|- 
|10|| FMP בלגרד || 26 || 10 || 16 || 2047 || 2118 ||71- || 36
|- 
|11|| יוניון אולימפיה || 26 || 10 || 16 || 2066 || 2143 ||77- || 36
|- 
|12|| זאדאר|| 26 || 9 || 17 || 2044 || 2257 ||213- || 35
|- 
|13|| מזט סקופיה || 26 || 8 || 18 || 1994 || 2136 ||142- || 34
|- style="background: #ffdddd" 
|14|| קרקה|| 26 || 8 || 18 || 1889 || 2117 ||228- || 34
|}

==פיינל פור==

==קישורים חיצוניים==

* [http://sportnet.rtl.hr/statistika/389/rezultati/ נתונים מפורטים של העונה]
* [http://www.eurobasket.com/ABA-League/basketball_2016-2017.asp נתוני העונה מאתר יורובסקט]

קטגוריה:תחרויות כדורסל ב-2017
קטגוריה:תחרויות כדורסל ב-2016
קטגוריה:עונות בליגה האדריאטית
תאוריית גיררדי-רימיני-ובר

תאוריית גיררדי-רימיני-ובר או בקיצור GRW. (באנגלית: Ghirardi–Rimini–Weber theory) היא פרשנות אינדטרמיניסטית למכניקת הקוונטים אשר ניתנה על ידי הפיזיקאים ג'אנקרלו גיררדי , אלברטו רימיני וטוליו ובר בשנת 1985. זוהי פרשנות של קריסה ספונטנית, שעל פיה כל חלקיק אלמנטרי ביקום מקיים את משוואת שרדינגר רוב הזמן. רוב הזמן החלקיק בסופרפוזיציה קוונטית מבחינת המיקום, התנע והספין. רוב הזמן הוא אינו ממוקם במקום מסוים, אבל פעם בהרבה מאוד זמן, 10<sup>10</sup> שנים לערך, הוא מתמקם. ברגע זה המיקום שלו מוחלט, הוא לא בסופרפוזיציה של יתר הנקודות ואז מתקבלת קריסה של משוואת שרדינגר. על פי GRW לקריסה אין טריגר – אין משהו מיוחד שמפעיל אותה – היא פשוט חוק טבע ומתרחשת כל הזמן: ביקום כולו בכל רגע בזמן יש חלקיקים שעוצרים באיזשהו מקום. הסיכוי של כל חלקיק להתמקם הוא מזערי אך בחפצים המורכבים מיליארדים של חלקיקים הקריסה מתרחשת כל הזמן, לכן אנחנו לא חוזים למשל בחתול בסופרפוזיציה, כתשובה לבעיית החתול של שרדינגר.

כיום יש שתי אונטולוגיות מרכזיות אשר מפרשות את GRW:
* (GRWm (mass: פרשנות הטוענת שמסת החלקיק היא בסופרפוזיציה על פני כל הנקודות במרחב המתקבלות ממשוואת שרדינגר.
* (GRWf (flash: פרשנות הטוענת שהעולם מורכב מפלאשים ופונקציית הגל מתארת את ההסתברויות להתרחשותם.
היתרון של הפרשנות האחרונה שהיא מתיישבת עם תורת היחסות.

==לקריאה נוספת==
* David Z. Albert, Quantum Mechanics and Experience, Harvard University Press, 1994

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מכניקת הקוונטים
קטגוריה:פרשנויות של מכניקת הקוונטים
מרלן שמידט

מרלן שמידט (בגרמנית: Marlene Schmidt; נולדה ב-1937) היא שחקנית, מלכת יופי ומנחת טלוויזיה גרמנייה. בשנת 1961 זכתה בתואר מיס תבל.

==ביוגרפיה==
שמידט נולדה בברסלאו שבמזרח גרמניה בשנת 1937. היא למדה במוסדות מקומיים וקיבלה תואר שני בהנדסה. בשנת 1960 עברה עם משפחתה לגור בשטוטגרט שבגרמניה המערבית.

ב-1961 ניגשה לתחרות יופי מקומית בבאדן-וירטמברג משום שהייתה מעוניינת בפרס הזכייה - מכונית חדשה. לאחר שזכתה בתחרות, המשיכה לתחרות לאומית שנערכה בעיר הנופש באדן-באדן, ובה זכתה בתואר מיס גרמניה. בתחרות מיס תבל שנערכה על ידי אולפני סרטי פרמאונט במיאמי ביץ' שבארצות הברית באותה שנה, הייתה שמידט הגרמנייה העשירית ברציפות שמגיעה לשלב חצי-הגמר, אך הפכה לגרמנייה הראשונה שזוכה בתואר זה, כשהגיעה למקום הראשון בתחרות מול 47 מתחרות מרחבי העולם.

בין השנים 1972–1986 עברה שמידט לארצות הברית ושם החלה להיות מעורבת בתעשיית הקולנוע כשחקנית וכמפיקה באחת-עשרה הפקות שונות. אף אחת מהן לא הפגינה עלילה מיוחדת ומסעירה, אם כי בדרך כלל הציעה מנה ליברלית של עירום נשי. אמנם, הסרט "האם החורגת" שהוקרן בשנת 1972, זכה למעט פרסום בכך שקיבל מועמדות לפרס אוסקר על המוזיקה שבו.

כיום מתגוררת שמידט בזארבריקן שבגרמניה.

==סרטיה==
בסרטים אלו הייתה מעורבת כשחקנית או מפיקה:
* 1972 - האם החורגת.
* 1974 - המורה (בו גילמה אם לתלמיד תיכון המנהל מערכת יחסים רומנטית עם מורתו).
* 1975 - המומחה (בו שיחקה לצד אדם וסט).
* 1975 - ד"ר אהבהבנית.
* 1976 - מצמרר.
* 1978 - כביש קאובוי.
* 1978 - הקומה החמישית (בו שיחקה לצד רוברט אנגלונד).
* 1981 - דרכים נפרדות (בו שיחקה בתפקיד קטן לצד קארן בלק).
* 1983 - היכל המוות.
* 1984 - הם משחקים באש.
* 1986 - חטופים.

==חיים אישיים==
בין השנים 1962–1966 הייתה במערכת יחסים עם השחקן טי הרדין, ונולדה להם בת.

==קישורים חיצוניים==

* [https://www.webcitation.org/query?url=http://www.geocities.com/pageantmania2000a/1961Marlene.html&date=2009-10-26+00:08:21 מיס גרמניה לשנת 1961]
* [http://jpress.org.il/Olive/APA/NLI_heb/SharedView.Article.aspx?href=HBKR%2F1961%2F07%2F20&id=Ar00301&sk=DABCB54F כתבה על הכתרתה]
* [http://www.veestarz.com/pageants/universe/mu1960s/1961/1961mu-ger-66.jpg כתבה באנגלית] 
* [http://jpress.org.il/Olive/APA/NLI_heb/SharedView.Article.aspx?href=HBKR%2F1961%2F07%2F17&id=Ar00205&sk=E99DE5A7 תואר מיס תבל ליפהפייה גרמניה]

קטגוריה:זוכות מיס גרמניה
קטגוריה:זוכות מיס תבל
קטגוריה:משתתפות בתחרות מיס תבל 1961
קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:מנחות טלוויזיה גרמניות
קטגוריה:גרמניות שנולדו ב-1937
קטגוריה:גרמנים שנולדו ב-1937
גיסאניי

קו החוף של אגם קיוו בגיסאניי
גיסאניי היא עיר במחוז המערב ברואנדה, כ-90 ק"מ מצפון-מזרח לקיגאלי בירת המדינה. העיר גובלת בעיר גומה, עיר הנמצאת מעבר לגבול, ברפובליקה הדמוקרטית של קונגו. 

בעיר ישנו אתר נופש הנמצא על חוף אגם קיוו, מספר מלונות ושלושה חופי רחצה. האזור מוכר גם בשל ספורט ימי המתקיים בחופיו. החוף הצפוני של האגם שבו גומא וגיסאניי גובלות הוא שטוח ומישורי עם תצורות לבה שונות שהתהוו מהתפרצות הר הגעש הסמוך, הר ניאראגונגו. 

בשונה מגומא, גיסאניי חמקה מהתפרצויות הר הגעש בשנת 1977 ובשנת 2002. מרכז גיסאניי שוכן למרגלות גבעות בצידו הצפון-מזרחי של האגם והתרחבות הדרגתית לגבעות מתרחשת, שצפויות להיות בטוחות מהתפרצות הר געש עתידית.

בנוסף, בגיסאניי נמאת גם מבשלת בראלירווה, מבשלת הבירה היחידה ברואנדה, המייצרת סוגים שונים של בירות מקומיות וגם משקאות קלים שונים של חברת קוקה-קולה. גיסאניי היא עיר קטנה בהשוואה לעיר הסמוכה לה, גומא, אך גדלה בקצב מהיר. בשנת 2011, החלה בנייתו של קניון רב קומות בעיר על תחנת אוטובוס ישנה. נכון לשנת 2011, הכבישים הראשיים בעיר סלולים והמדרכות כמעט כולן נסללו.

לגיסאניי שני גבולות עם גומא, "המחסום הקטן" (Petite Barrière) ו-"המחסום הגדול" (Grand Barrière). שמות אלו מטעים במקצת מכיוון ש-"המחסום הקטן" גודלו גדול יותר והתנועה בו גדולה יותר. בשנת 2011, נרשם שביום עוברים דרך "המחסום הקטן" כ-6000 תושבים. בצד גיסאניי, משרדי הגירה ומכס גדולים נבנו, אך עדיין לא נבנו משרדים דומים בצד קונגו. בדומה לכך, הכבישים בדרך ל-"מחסום הקטן" נסללו כולם בצד רואנדה, אך לא בצד קונגו. הכבישים ל-"מחסום הגדול" סלולים משני הצדדים ותנועת המשאיות בו גדולה יותר. בנוסף, גבול זה משמש גם כגבול דיפלומטי.

בזמן רצח העם ברואנדה בסיס ממשלת המעבר היה בעיר. גיסאניי היא העיר בה לורן נקונדה, שמואשם על ידי האומות המאוחדות בכך שגייס בצורה לא חוקית ילדים חיילים מקונגו, מוחזק עד שתתקבל ההחלטה עם הרפובליקה הדמוקרטית של קונגו בנושא הסכם הסגרתו.

== חינוך ==
לקמפוס של האוניברסיטה העצמאית קיגאלי בגיסאניי נרשמו 3,413 סטודנטים בשנת הלימודים בשנים 2012-2013. הסטודנטים לקחו חלק בתוכניות שונות בפקולטות הכלכלה, מנהל עסקים, מדעי החברה ומשפט. גם לאוניברסיטת הקולג' לתיירות ברואנדה (RTUC) ישנו קמפוס בגיסאניי. בעיר 30 בתי ספר פרטיים וציבוריים, הכוללים בתי ספר יסודיים, חטיבות ותיכונים ובתי ספר לאחיות.

==קישורים חיצוניים==

== הערות שוליים ==

קטגוריה:רואנדה: ערים
פירמידת השמש

פירמידת השמש היא המקדש המרכזי בעיר טֵאוֹטִיװַאקַאן במקסיקו והמבנה הגדול ביותר בעיר. הפירמידה מתנשאת לגובה של כ-65.5 מטרים, והיא הפירמידה השלישית בגודלה בעולם והשנייה בגודלה בעולם החדש. הפירמידה בנויה מול הזריחה, ושימשה כמקדש המים העומדים (אגמים, נהרות וים).חזיתה של פירמידת השמש
השימוש בה הופסק לפני כ-1600 שנים.
היא התגלתה מחדש על ידי האצטקים בשנת 1340 לספירה וננטשה על ידם במאה ה-16.

== קישורים חיצוניים ==

* 

צילום פנורמי של שדירת המתים, מראש פירמידת השמש

קטגוריה:פירמידות
קטגוריה:תרבויות מסו-אמריקאיות
קטגוריה:מקסיקו: אתרים ארכאולוגיים
אן סידני

אן סידני (Ann Sidney, נולדה ב-1944) היא שחקנית ודוגמנית בריטית, מחזיקה בתואר מיס עולם לשנת 1964.

==ביוגרפיה==
סידני נולדה בפול שבמחוז דורסט, ב-1964 היא נבחרה למיס הממלכה המאוחדת ובאותה שנה זכתה גם בתחרות הבינלאומית של מיס עולם שנערכה בבריטניה, היא הופיעה בסדרות בטלוויזיה "הגומלים" ומישהו מטפל בך?, ב-1968 הופיעה בסרט "סבאסטיאן" לצד דונלד סאת'רלנד, ב-1970 שיחקה בסרט "Performance" לצד ניקולס רוג, בתיאטרון שיחקה את מריה פון טראפ בהפקה של צלילי המוזיקה.

ב-1978 הנחתה את הגרסה האוסטרלית של תוכנית משחק הטלוויזיה "The Better Sex", בנוסף היא גם הופיעה שש שנים כזמרת במלון MGM Grand.

==קישורים חיצוניים==

קטגוריה:שחקניות קולנוע וטלוויזיה בריטיות
קטגוריה:זוכות בתחרות מיס עולם
קטגוריה:זוכות מיס הממלכה המאוחדת
קטגוריה:בריטיות שנולדו ב-1944
קטגוריה:בריטים שנולדו ב-1944
התזמורת הסימפונית של ברלין

התזמורת הסימפונית של ברלין (בגרמנית: Berliner Symphoniker) היא תזמורת סימפונית הפועלת בעיר ברלין שבגרמניה. 

==היסטוריה==
בשנת 1967 התמזגו התזמורת הסימפונית של של מזרח ברלין והתזמורת הסימפונית הגרמנית והחלו בקונצרטים בחלק המערבי של העיר בשנת 1967 תחת השם החדש של התזמורת הסימפונית של מערב ברלין עם המנצח הראשי הראשון שלה קרל אוגוסט בונטה. התזמורת קלטה את מה שנקרא נוסעי הגבול שהפכו מובטלים לאחר בניית חומת ברלין ב-1961, אותם מוזיקאים שחיו במערב העיר ואיבדו את מקום עבודתם בחלק המזרחי של העיר כשהגבול נסגר.

בשנות ה-70, בניהולו של גדעון רוזנגרטן, נוצר פורמט קונצרטי חדש עם תוכן חינוך מוזיקלי עם כניסת קונצרטים משפחתיים. בשנים שלאחר מכן, תזמורת ברלין הייתה התזמורת הראשונה שפיתחה פרופיל חינוך מוזיקלי עם קונצרטים בבתי ספר וקונצרטים לילדים ולכל המשפחה.

ב-2004 החליטה מדינת ברלין להפסיק את התמיכה הכספית, ומאז נאלצה התזמורת לשרוד ללא סובסידיות ציבוריות.

התזמורת יצאה לסיבובי הופעות בינלאומיים רבים, והופיעה מספר פעמים באסיה, אפריקה ודרום אמריקה. בשנת 2007 הייתה התזמורת הסימפונית של ברלין מועמדת לפרס הגראמי הלטיני לאלבום הקלאסי הטוב ביותר עם הדיסק שלהם של מוזיקה לטינית.

==סיורים==
*1996: ברזיל
*1998 - 2000: ארצות הברית, מצרים, בריטניה, ספרד, שווייץ, איטליה
*2001: איטליה, בריטניה, דרום אמריקה
*2002: יפן
*2004: יפן, הונגריה, צ'כיה, פרנקפורט
*2005: דרום קוריאה, סין, שווייץ, איטליה, יוון
*2006: ספרד, שווייץ
*2007: ארגנטינה (בואנוס איירס, הפסטיבל הבינלאומי אושואיה), איטליה, יפן, סין
*2008: פסטיבל דה מיורקה, יפן, סין

==מנצחים ראשיים==
*קרל אוגוסט בינטה (1967–1973)
*תאודור בלומפילד (1975–1982)
*דניאל נזארת (1982 - 1985)
*אלן פרנסיס (1989–1996)
*ליאור שמבדל (1997–2019)
*הנסיורג שלנברגר (2021–2023)

==דיסקוגרפיה==
התזמורת הסימפונית של ברלין פרסמה הקלטות שונות ודיסקים רבים תחת המנצחים הראשיים שלה.

== קישורים חיצוניים ==
* 

ברלין, סימפונית
תזמורת סימפונית
ברלין, סימפונית